Станислав Смирнов

Станислав Константинович Смирнов (1970 елның 3 сентябре, Ленинград, ССРБ) — Россия һәм Швейцария математигы, Филдс премиясе лауреаты (2010), Мәгариф һәм фән министрлыгы каршындагы Иҗтимагый совет составына керә (2012). 2003 елдан Женева университеты профессоры. Academia Europaea Европа академиясе әгъзасы (2013).

 Тормыш юлы 
Станислав Смирнов 1970 елның 3 сентябрендә Ленинградта туа. Математика һәм физиканы тирәнтен өйрәнүле 239 нчы мәктәпне тәмамлый. Бишенче сыйныфтан Сергей Евгеньевич Рукшин җитәкчелегендә Пионерлар сарае түгәрәгендә математика белән шөгыльләнә. 1986—1987 елларда мәктәп укучылары арасында математика буенча халыкара олимпиадада ССРБ җыелма командасы әгъзасы. Ике Олимпиадада да тәкъдим ителгән барлык бурычларны чишеп һәм 100% нәтиҗә күрсәтеп, ике тапкыр алтын медальгә ия була.

Халыкара олимпиада җиңүчесе буларак, Санкт-Петербург дәүләт университетының математика-механика факультетына имтихансыз кабул ителә. 1992 елда университетны тәмамлый (фәнни җитәкчесе — Виктор Петрович Хавин).

СПбДУны тәмамлаганнан соң Николай Георгиевич Макаров (аның курсын Стеклов исемендәге математика институтының Санкт-Петербург бүлегендә тыңлаган) тарафыннан Калифорния технология институтына аспирантурага чакырыла, анда 1996 елда Ph.D дәрәҗәсе алаSmirnov, Stanislav K. (1996) Spectral analysis of Julia sets.  Dissertation (Ph.D.), California Institute of Technology.. Йель университетында стажировка үткән, күпмедер вакыт Принстонда (Югары тикшеренүләр институты) һәм Боннада (Макс Планк математика институты) эшләгән.

Соңрак Стокгольмда Король технология институты профессоры һәм Швециянең Король фәннәр академиясе (2001) тикшеренүчесе була.

2003 елдан Женева университетында эшли.

2010 елда Россия Федерациясе Хөкүмәтенең фәнни мегагрантын ала, аның кысаларында СПбДУда лаборатория булдыра. 2011 елның 23 маенда Дмитрий Медведев белән һәм 2016 елның 19 сентябрендә Владимир Путин белән узган мегагрантниклар очрашуларда катнаша. 2016 елның 19 сентябрендә Россия Президенты белән очрашуда мегагрантлар алучылар тарафыннан тәкъдим ителгән галимнәргә ярдәм буенча Президент программасы инициаторларының берсе.

Сергей Ролдугин, дирижёр Юрий Темирканов, балерина Светлана Захарова, хоккейчы Валерий Каменский, фигурист Александр Горшков һәм математик Иван Ященко белән бергә «Талант һәм уңыш» фондын гамәлгә куючы. Станислав Смирнов әлеге фонд идарәсенә керә.

Смирновның ике үлчәүле рәшәткә модельнең (перколяция һәм Изинг моделе) үз-үзен тотышы өлкәсендәге эшләре аеруча билгеле. Аерым алганда — өчпочмаклы рәшәткәдә перколяция өчен Карди формуласын исбатлау ..

Хатыны Татьяна Смирнова-Нагнибеда белән математика түгәрәгендә танышкан. Татьяна шулай ук математик, Женева университетында профессор. Кызы Александрга (2002) һәм улы Николай бар (2006).

 Бүләкләр 

 Санкт-Петербург математик җәмгыяте премиясе (1997);
 Клэй математика институты премиясе (2001);
 Салем премиясе (2001);
 Гран Густафсон премиясе (2001);
 Ролло Давидсон премиясе (2002);
 Европа математика җәмгыяте премиясе (2004);
 Филдс премиясе (2010);
 Россия мегагранты (2010);
 Onsager Medal, Табигый һәм техник фәннәр Норвегия университеты (2013).

 Искәрмәләр 

 Сылтамалар 



 Страница на сайте Центра перспективных исследований Сколковского института науки и технологий

Төркем:Питырбурда туганнар
Төркем:Әлифба буенча шәхесләр
Төркем:Википедия:Замандашлар биографиясе
Төркем:1970 елда туганнар
Төркем:3 сентябрь көнне туганнар
Төркем:Санкт-Петербург дәүләт университетын тәмамлаучылар
Төркем:Математиклар